ଆସିଲାନି ୧୦୮ ଆମ୍ବୁଲାନ୍ସଃ ବାପାଙ୍କୁ ୩ କି.ମି. ଟ୍ରଲିରେ ମେଡିକାଲ ନେଲେ ପୁଅ\nନୟାଗଡ ଅଫିସ,୧୪।୧୨-ନୟାଗଡ ଜିଲାରେ ସ୍ବାସ୍ଥ୍ୟବିଭାଗର ପାରିଲାପଣିଆ ପୁଣି ପଦାରେ ପଡିଛ\nଆସିଲାନି ୧୦୮ ଆମ୍ବୁଲାନ୍ସଃ ବାପାଙ୍କୁ ୩ କି.ମି. ଟ୍ରଲିରେ ମେଡିକାଲ ନେଲେ ପୁଅ\t December 14th, 00:00 AM December 14th, 00:00 AM\nନୟାଗଡ ଅଫିସ,୧୪।୧୨-ନୟାଗଡ ଜିଲାରେ ସ୍ବାସ୍ଥ୍ୟବିଭାଗର ପାରିଲାପଣିଆ ପୁଣି ପଦାରେ ପଡିଛି । ଆମ୍ବୁଲାନ୍ସ ନ ଆସିବାରୁ ଜଣେ ଆହତ ରୋଗୀଙ୍କୁ ୩ କିଲୋମିଟର ଟ୍ରଲିରେ ବୋହି ମେଡିକାଲ ଆଣିଛନ୍ତି ତାଙ୍କ ପୁଅ । ଘଟଣା ଘଟିଛି ନୟାଗଡ ଜିଲା ଦଶପଲ୍ଲା ଏନଏସିର କୃଷ୍ଣଚନ୍ଦ୍ରପୁରପାଟଣା ଗ୍ରାମରେ । ଉକ୍ତ ଗ୍ରାମର ମୂଷା ନାହାକ (୬୦) ଗୁରୁବାର ସକାଳେ ନିକଟସ୍ଥ ଯୌବନ ତୋଟାରେ ଥିବା ତାଙ୍କ ବିଲକୁ କାମ କରିବାକୁ ଯାଇଥିଲେ । କୌଣସି କାରଣରୁ ତାଙ୍କ ମୁଣ୍ଡ ବୁଲାଇବାରୁ ସେ ସେଠାରେ ଅଚେତ ହୋଇ ପଡି ଯାଇଥିଲେ । ଆଖପାଖର ଲୋକେ ଏ ନେଇ ତାଙ୍କ ପରିବାର ଲୋକଙ୍କୁ ଜଣାଇବା ସହ ୧୦୮ ଆମ୍ବୁଲାନ୍ସକୁ ଡକାଯାଇଥିଲା । ମାତ୍ର ମୂଷାଙ୍କ ପୁଅ ୧ ଘଣ୍ଟା ଅପେକ୍ଷା କରିବା ପରେ ମଧ୍ୟ ଆମ୍ବୁଲାନ୍ସ ନ ଆସିବାରୁ ସେ ବାଧ୍ୟ ହୋଇ ଟ୍ରଲିରେ ୩ କି.ମି ଦୂର ଦଶପଲ୍ଲା ମେଡିକାଲକୁ ବାପାଙ୍କୁ ନେଇଥିଲୋ ସେଠାରେ ମୂଷା ଚିକିତ୍ସାଧୀନ ଅଛନ୍ତି । ଏ ନେଇ ଆମ୍ବୁଲାନ୍ସ କର୍ମଚାରୀଙ୍କୁ ପଚାରିବାରୁ ସେ ସେହି ସମୟରେ ନିକଟସ୍ଥ ଚଢିଆପଲ୍ଲୀ ଗ୍ରାମକୁ ଯାଉଥିବା କହିଥିଲେ ।
